CELEX: C2006/165/58
Language: sl
Date: 2006-07-15 00:00:00
Title: Zadeva T-135/06: Tožba, vložena  5.maja 2006  — Al-Faqih proti Svetu

15.7.2006   
            
            
               SL
            
            
               Uradni list Evropske unije
            
            
               C 165/29
            
         Tožba, vložena 5.maja 2006 — Al-Faqih proti Svetu
   (Zadeva T-135/06)
   (2006/C 165/58)
   Jezik postopka: angleščina
   Stranke
   
      Tožeča stranka: Al-Bashir Mohammed Al-Faqih (Birmingham, Združeno kraljestvo) (zastopnika: N. Garcia, Solicitor in S. Cox, Barrister)
   
      Tožena stranka: Svet Evropske unije
   Predlogi tožeče stranke
   Tožeča stranka Sodišču prve stopnje predlaga, naj:
   
               —
            
            
               Razglasi za ničen člen 2 Uredbe Sveta (ES) št. 881/2002 z dne 27. maja 2002, kot je bil spremenjen z Uredbo Sveta (ES) št. 561/2003 z dne 27. marca 2003 in z Uredbo Komisije (ES) št. 246/2006 z dne 10. februarja 2006, ter v delu, v katerem se v Prilogi I nanaša na tožečo stranko;
            
         
               —
            
            
               Svetu naloži plačilo stroškov.
            
         Tožbeni razlogi in bistvene trditve
   Tožeča stranka je libijski državljan, ki prebiva v Združenem kraljestvu. Med drugim predlaga razglasitev ničnosti Uredbe št. 246/2006 (1), s katero je bilo njegovo ime dodano na seznam oseb, skupin in subjektov, povezanih z Osamo bin Ladnom, mrežo Al-Qaida in talibani, za katere velja zamrznitev sredstev in drugih finančnih virov v skladu s členom 2 Uredbe št. 881/2002 (2).
   Tožeča stranka navaja, da Svet ni bil pristojen za sprejetje člena 2 Uredbe št. 881/2002, kot je bil spremenjen, saj členi 60 ES, 301 ES in 308 ES Sveta za to ne pooblaščajo. Nadalje sta Svet in Komisija zlorabila svoja pooblastila, saj člen 2 Uredbe št. 881/2002, kot je bil spremenjen, ne zasleduje ciljev iz členov 60 ES, 301 ES in 308 ES.
   Tožeča stranka nadalje zatrjuje, da člen 2 Uredbe št. 881/2002, kot je bil spremenjen, krši temeljna načela prava Skupnosti, zlasti načela subsidiarnosti, sorazmernosti in spoštovanja temeljnih pravic.
   Končno tožeča stranka zatrjuje bistveno kršitev postopka pri sprejetju člena 2 Uredbe št. 881/2002, kot je bil spremenjen, in sicer glede zahteve, da Svet in Komisija navedeta ustrezne razloge, zakaj posamezne države članice ne morejo določiti ukrepov, ki se jim zdijo potrebni.
   
      (1)  Uredba Komisije (ES) št. 246/2006 z dne 10. februarja 2006, ki 63-desetič spreminja Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 (UL 2006 L 40, str. 13).
   
      (2)  Uredba Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (UL 2002 L, str. 9).